Diari Oficial de la Generalitat Valenciana


Sumari del DOGV 7478, del 04-03-2015 (2015/1857)

Notificació de laude emés per la Junta Arbitral de Transports de València. Expedient número V-363/2013.
-------------------------------------------------------------------------------------------------------

### Dades del document

Número de DOGV
:   7478

Data del DOGV
:   04-03-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/1857


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació de laude emés per la Junta Arbitral de Transports de València. Expedient número V-363/2013. [2015/1857]  
Pilar Álvarez Montero, presidenta de la Junta Arbitral de Transportes de València, manifesta que d'acord amb el que disposa els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Elf Cosméticos España, SL, que s'ha dictat laude en l'expedient referenciat i no sent possible la seua notificació per desconegut, ignorat parador o absència, es fa a través de la present publicació, als efectes legals oportuns. El contingut íntegre del laude és el que es ressenya a continuació:  
  
«Tribunal. Presidenta: Pilar Álvarez Montero. Vocals: Aurora Costa Vicente. Secretària-vocal: M.ª Carmen Blasco López. Parts. Reclamant: Transportes Alfonso Zamorano, SLU, representada per José Vicente Porcar Vaquero. Reclamat: Elf Cosméticos España, SL, que no compareix a l'acte de vista.  
A València, 11 de setembre de 2014, i sent les 11.05 hores, es constituïx la Junta Arbitral de Transportes pels membres expressats al marge i amb l'assistència de les parts per a resoldre l'expedient V-363/2013, i es procedeix a la celebració de la vista oral respecte de la reclamació següent: impagament de ports. Incompareixença del demandat.  
  
Iniciada la vista oral per la presidenta es procedeix a comprovar la identitat de la part compareixent i la qualitat amb què intervé.  
A la part reclamada li va ser notificada la demanda i la citació a vista per al dia 11.09.2014 per mitjà d'un escrit rebut el 04.07.2014, per Tania del Cisne en qualitat d'empleada, a la seu de la demandada segons queda acreditat amb el certificat expedit pel Servici de Correus que consta en l'expedient.  
Concedida la paraula a la reclamant deixa basada la seua reclamació en els següents antecedents de fet  
1. Es ratifica en tots els motius de la seua demanda i manifesta que, com a conseqüència de les relacions comercials existents entre les parts, el reclamant va realitzar, per compte de la reclamada, diversos transports tal com queden reflectits en les factures expedides a este efecte i que consten adjuntes a la demanda. Les factures esmentades són la número S/0310369 de 31.07.2013, per import de 107,77 euros; número S/0302233 de 30.06.2013, per import de 775,17 euros, menys l'abonament número S/030262, de 31.07.2013, per import de 318,62 euros.  
Després de reiterades gestions de cobrament sense aconseguir-ho, és pel que s'interposa la present demanda, sol·licitant que una vegada que en siga reconegut el dret, es condemne la reclamada al pagament de la quantitat total de 564,32 euros.  
No havent-hi mes al·legacions a realitzar, es dóna per conclosa la vista.  
S'hi apliquen els següents fonaments jurídics  
1. Quant a la competència territorial, sobre la qual no hi ha cap al·legació i referida als transports realitzats, ve determinada en els articles 6 i 7.2 del Reglament de la LOTT (RD 1211/90) referida al transport nacional.  
2. La submissió ve determinada d'acord amb l'article 38 de la Llei 16/1987, de 30 de juliol, d'Ordenació dels Transportes Terrestres, d'acord amb la redacció donada per l'apartat 15 de l'article primer de la Llei 9/2013, de 4 de juliol, per la qual es modifica la Llei 16/1987, de 30 de juliol, indicant-hi: «es presumirà que hi ha el referit acord de sotmetiment a l'arbitratge de les juntes, sempre que la quantia de la controvèrsia no excedisca de 15.000,00 euros i cap de les parts intervinents en el contracte no haja manifestat expressament a l'altra la seua voluntat en contra, abans del moment en què s'inicie o hauria d'haver-se iniciat la realització del transport o activitat contractada».  
  
No consta en la documentació probatòria aportada, que s'haja fet cap manifestació en el sentit d'excepció de la presumpció assenyalada, motiu que induïx la Junta Arbitral a aplicar la submissió de l'article 38, ja que d'haver volgut pactar per a estos transports submissió expressa diferent, degué manifestar-se així en el moment anterior a l'execució del transport.  
3. Dels documents aportats i de les declaracions realitzades durant el transcurs de la vista, es deduïx que efectivament els transports reclamats es van realitzar tal com ha sigut detallat, la qual cosa dóna un dret de cobrament a favor de la reclamant.  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels seus membres, dicta el laude següent:  
Estimar la demanda interposada per Transportes Alfonso Zamorano, SLU, representada per José Vicente Porcar Vaquero contra Elf Cosméticos España, SL, ja que dels fets relatats, documents probatoris i declaracions efectuades, s'establix que els transports es van realitzar tal com havien sigut contractats, la qual cosa dóna el dret de cobrament a favor de la demandant.   
Per tot això, Elf Cosméticos España, SL, abonarà a Transportes Alfonso Zamorano, SLU, la quantitat de cinc-cents seixanta-quatre amb trenta-dos cèntims (564,32 euros).  
Contra este laude pot exercitar-se l'acció d'anul·lació davant del Tribunal Superior de Justícia de la Comunitat Valenciana en el termini de dos mesos següents a la seua notificació, d'acord amb el que preveu els articles 40 a 43, ambdós inclosos, de la Llei 60/2003, de 23 de desembre, d'Arbitratge.  
Amb independència de l'anterior, dins dels 10 dies següents a la notificació del laude podrà sol·licitar-se'n a esta Junta Arbitral la correcció, aclariment o complement, d'acord amb l'article 39 de l'esmentada Llei d'Arbitratge.  
Transcorreguts 20 dies des de la notificació d'este laude a les parts, podrà instar-se'n l'execució forçosa, davant el Jutjat de 1a Instància de València, conforme establixen els articles 44 i 45 de la Llei 60/2003, de 23 de desembre, d'Arbitratge i 548 de la Llei 1/2000, de 7 de gener, d'Enjudiciament Civil.»  
Els terminis adés esmentats de recursos continguts en el laude transcrit seran computables a partir de l'endemà de la publicació del present edicte en el Diari Oficial de la Comunitat Valenciana.  
  
València, 24 de febrer de 2015.- La presidenta de la Junta Arbitral de Transportes de València: Pilar Álvarez Montero.